มหาวิทยาลัยเทคโนโลยีราชมงคลรัตนโกสินทร์

มหาวิทยาลัยเทคโนโลยีราชมงคลรัตนโกสินทร์ (Rajamangala University of Technology Rattanakosin, RMUTR; อักษรย่อ: มทร.รัตนโกสินทร์) เป็นสถาบันอุดมศึกษาของรัฐ ประเภทมหาวิทยาลัยเทคโนโลยีราชมงคล สังกัดกระทรวงการอุดมศึกษา วิทยาศาสตร์ วิจัยและนวัตกรรม จัดการศึกษาด้านหุ่นยนต์และระบบโลจิสติกส์ พลังงานและสิ่งแวดล้อม ระบบดิจิทัล และด้านระบบอัตโนมัติและระบบควบคุม

**พื้นที่จัดการศึกษา**
มหาวิทยาลัยเทคโนโลยีราชมงคลรัตนโกสินทร์ เป็นสถาบันอุดมศึกษาประเภท มหาวิทยาลัยของรัฐ สถาปนาขึ้นในตามพระราชบัญญัติมหาวิทยาลัยเทคโนโลยีราชมงคล ที่ประกาศในพระราชกิจจานุเบกษา เมื่อวันที่ 18 มกราคม พ.ศ. 2548 จัดการศึกษาโดยแบ่งพื้นที่จัดการศึกษาออกเป็น 4 พื้นที่ได้แก่
# พื้นที่ศูนย์กลางศาลายา เนื้อที่ 115 ไร่ ตั้งอยู่ ณ บริเวณถนนพุทธมณฑล สาย 5 ตำบลศาลายา อำเภอพุทธมณฑล จังหวัดนครปฐม (เดิมคือ วิทยาเขตศาลายา จัดตั้งเมื่อปี พ.ศ. 2538) ปัจจุบันเป็นที่ตั้งสำนักงานอธิการบดีและเป็นสำนักงานฯ กองต่าง ๆ  สนามกีฬากลาง อาคารยิมเนเซียมและสระว่ายน้ำ หอประชุมใหญ่ (บัวสวรรค์) และสำนักงานคณะวิศวกรรมศาสตร์ คณะสถาปัตยกรรมศาสตร์และการออกแบบ คณะวิทยาศาสตร์และเทคโนโลยี  วิทยาลัยพลังงานและสิ่งแวดล้อมอย่างยั่งยืนรัตนโกสินทร์ และ วิทยาลัยนวัตกรรมการจัดการ วิทยาลัยสื่อประกอบการสร้างสรร
# พื้นที่บพิตรพิมุข จักรวรรดิ เนื้อที่ 2 ไร่บริเวณถนนจักรวรรดิ แขวงจักรวรรดิ เขตสัมพันธวงศ์ กรุงเทพมหานคร เป็นที่ตั้งสำนักงานคณะบริหารธุรกิจและคณะศิลปศาสตร์
# วิทยาลัยเพาะช่าง เนื้อที่ 5 ไร่บริเวณถนนตรีเพชร แขวงวังบูรพาภิรมย์ เขตพระนคร กรุงเทพมหานคร จัดการศึกษาออกเป็น 4 ภาควิชา
# วิทยาเขตวังไกลกังวล 4 เขตพื้นที่เนื้อที่รวม 320 ไร่ บริเวณอำเภอหัวหิน จังหวัดประจวบคีรีขันธ์ เป็นที่ตั้งของคณะอุตสาหกรรมเทคโนโลยี และคณะอุตสาหกรรมการโรงแรมและท่องเที่ยว และโรงแรมราชมงคลชมคลื่น

**สัญลักษณ์ประจำมหาวิทยาลัย**
 พระมหาพิชัยมงกุฎ ตราประจำมหาวิทยาลัยนั้นเป็นรูปดวงตราวงกลม ภายในมีพระราชลัญจกรประจำรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ล้อมรอบด้วยดอกบัว 8 กลีบ ซึ่งสื่อความหมายถึง ทางแห่งความสำเร็จ มรรค 8 และความสดชื่น เบิกบานอันก่อให้เกิดปัญญา ด้านบนดวงตรานั้นมีพระมหาพิชัยมงกุฎที่มีตัวเลข ๙ ซึ่งหมายถึง รัชกาลที่ 9 ครอบอยู่ ด้านล่างดวงตรานั้นเขียนชื่อสถาบัน ทั้งนี้ตราของมหาวิทยาลัยเทคโนโลยีราชมงคลทั้ง 9 แห่ง ล้วนได้รับพระราชทานพระบรมราชานุญาตจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้อัญเชิญมาเป็นตราสัญลักษณ์ประจำมหาวิทยาลัยเทคโนโลยีราชมงคลทั้ง 9 แห่ง บรรดาคณาจารย์ ข้าราชการ นักศึกษา บัณฑิต ศิษย์เก่าราชมงคลทุกรุ่น ต่างสำนึกในพระมหากรุณาธิคุณเป็นล้นพ้น - ดอกไม้ประจำสถาบัน คือ ดอกบัวสวรรค์- สีประจำมหาวิทยาลัย คือ สีแดง เป็นสีวันเสด็จพระราชสมภพของ สมเด็จพระศรีนครินทราบรมราชชนนี มหาวิทยาลัยจึงถือเอาสีแดงเป็นสีประจำมหาวิทยาลัยสืบเนื่องได้รับพระราชทานนามใหม่จากวิทยาเขตหัวหิน เป็นวิทยาเขตวังไกลกังวล หนึ่งในสี่พื้นที่การศึกษาของมหาวิทยาลัย ซึ่งรัฐบาลได้จัดตั้งขึ้นเพื่อเฉลิมพระเกียรติสมเด็จพระศรีนครินทราบรมราชชนนีในวโรกาสที่ทรงมีพระชนมายุ 90 พรรษา ผู้บริหารและคณาจารย์ต่างสำนึกในพระมหากรุณาธิคุณจึงเลือกใช้สีแดงมาเป็นสีประจำมหาวิทยาลัย

**รายนามอธิการบดี**

**การจัดการศึกษา**
มหาวิทยาลัยเทคโนโลยีราชมงคลรัตนโกสินทร์ แบ่งการจัดการศึกษาดังนี้- คณะบริหารธุรกิจ- คณะวิศวกรรมศาสตร์- คณะศิลปศาสตร์- คณะอุตสาหกรรมการโรงแรมและการท่องเที่ยว- คณะอุตสาหกรรมและเทคโนโลยี- วิทยาลัยเพาะช่าง- วิทยาลัยพลังงานและสิ่งแวดล้อมอย่างยั่งยืนรัตนโกสินทร์ หลักสูตรบัณฑิตศึกษา- วิทยาลัยนวัตกรรมการจัดการ หลักสูตรบัณฑิตศึกษา- คณะสถาปัตยกรรมศาสตร์และการออกแบบ- คณะวิทยาศาสตร์และเทคโนโลยี- วิทยาลัยผู้ประกอบการสร้างสรรค์นานาชาติรัตนโกสินทร์ Rattanakosin International College of Creative Entrepreneurship (RICE) - คณะพยาบาลศาสตร์ (โครงการจัดตั้ง)- คณะสหเวชศาสตร์ (โครงการจัดตั้ง)

**สาขาวิชาที่เปิดสอน**
ปัจจุบัน มหาวิทยาลัยเทคโนโลยีราชมงคลรัตนโกสินทร์ เปิดสอนในระดับปริญญาตรี, โท, เอก มีทั้งหลักสูตรปกติและสบทบ ต่อเนื่องทั้งหมด 6 คณะ 3 วิทยาลัย ดังต่อไปนี้

**พิธีพระราชทานปริญญาบัตร**
ตั้งแต่ปีพุทธศักราช 2567 มหาวิทยาลัยเทคโนโลยีราชมงคลรัตนโกสินทร์ จัดพิธีพระราชทานปริญญาบัตรร่วมกับ มหาวิทยาลัยเทคโนโลยีราชมงคลพระนคร ณ หอประชุมใหญ่พุทธมณฑล ตำบลศาลายา อำเภอพุทธมณฑล จังหวัดนครปฐม โดยมี ศาสตราจารย์เกียรติคุณ นายแพทย์เกษม วัฒนชัย องคมนตรีเป็นผู้แทนพระองค์ในการมอบปริญญาบัตรแก่บัณฑิตของมหาวิทยาลัย

**อ้างอิง**

**แหล่งข้อมูลอื่น**
  มหาวิทยาลัยเทคโนโลยีราชมงคลรัตนโกสินทร์
ร

ท
หมวดหมู่:สถานศึกษาในอำเภอพุทธมณฑล